67ste Minister van Buitelandse Sake
21 Januarie 2009 – 1 Februarie 2013
Senator vir die deelstaat New York
3 Januarie 2001 – 21 Januarie 2009
20 Januarie 1993 – 20 Januarie 2001
Eerste Dame van Arkansas
11 Januarie 1983 – 12 Desember 1992
9 Januarie 1979 – 19 Januarie 1981
26 Oktober 1947 (1947-10-26) (68 jaar oud)
Demokraat (sedert 1968)
Republikein (tot 1968)
Hillary Diane Rodham Clinton (* 26 Oktober 1947 in Chicago, Illinois, as Hillary Diane Rodham) was in die tydperk tussen 2001 en 2009 die Junior Senator uit die Amerikaanse deelstaat New York en is vervolgens deur president Barack Obama as die 67ste Amerikaanse Minister van Buitelandse Sake benoem. Sy het hierdie amp gedurende Obama se eerste regeringstermyn beklee en het nog voor die president se herverkiesing op 6 November 2012 aangekondig dat sy nie vir 'n tweede ampstermyn sou staan nie.
Hillary Clinton was naas Barack Obama een van die twee mededingers vir die nominasie as presidensiële kandidaat van die Demokratiese Party in die verkiesing wat in November 2008. Sy is die eggenote van Bill Clinton, die 42ste President van die Verenigde State, en was in die tydperk tussen 1993 en 2001 die Eerste Dame van die VSA.
Sy het in 1973 'n graad aan die Yale-universiteit se regsskool behaal en daarna 'n loopbaan as advokaat begin. In 1975 het sy na Arkansas verhuis en met Bill Clinton getrou. Sy was in 1979 die eerste vroulike vennoot van Rose Law Firm en is in die tydperk tussen 1988 en 1991 as een van die eenhonderd mees invloedryke advokate in die VSA gelys.
In die periodes tussen 1979 en 1981 en tussen 1983 en 1992 was sy die Eerste Dame van die deelstaat Arkansas. Sy was 'n aktiewe lid van organisasies wat hulle vir die welsyn van kinders beywer en het ook as bestuurslid van maatskappye soos Wal-Mart gedien.
As die Eerste Dame van die VSA het sy 'n prominente posisie in politieke debatvoerings beklee. Haar belangrikste inisiatief vir die daarsteling van 'n nasionale gesondheidsstelsel is deur die Amerikaanse Kongres in 1994 verwerp. Sy het nogtans in 1997 daarin geslaag om 'n mediese fondsprogram vir kinders en wetgewing ten opsigte van aanneming van stapelt te stuur.
Tydens die Whitewater-skandaal was sy in 1996 die enigste Eerste Dame van die VSA wat ooit deur 'n jurie verhoor is, maar is nooit beskuldig bevind nie. Die toestand van haar huwelik met Bill Clinton was ná die Lewinsky-skandaal in 1998 'n onderwerp van diskussie in die media.
Ná haar verhuising na New York in 2000 is Clinton as senator vir hierdie deelstaat verkies. Dit was die eerste keer in die Amerikaanse geskiedenis dat 'n Eerste Dame vir 'n politieke amp kandidaat gestaan het, en sy was ook die eerste vroulike senator uit New York. In die Amerikaanse Senaat het sy aanvanklik die b